ಚಾರುಲತಾ

ರವೀಂದ್ರನಾಥ ಟ್ಯಾಗೋರ್ ಅರೆನ "ನಾಸ್ತನಿರ್ಹ್ " ಕಾದಂಬರಿ ಆಧಾರಿತವಾಯಿನ ಈ ಚಿತ್ರೊ ಸೌಮಿತ್ರ ಚ್ಯಾಟಾರ್ಜಿ, ಮಾಧವಿ ಮುಖರ್ಜಿ ಬುಕ್ಕೊ ಸೈಲೆನ್ ಮುಖರ್ಜಿ ನಟನೆ ಮಂದೇರ್. ಈ ಚಲನಚಿತ್ರನ್ ಸತ್ಯಜಿತ್ ರೆ ಅರೆನ ಅತೀ ಉತ್ತಮ ವಾಯಿನ ಕೃತಿಲೆಡ್ ಒಂಜಿ ಪಂದ್   ಪರಿಗಣಿಸಲಾತುಂಡು.ಸುರುತ ಬುಕ್ಕೊ ಕಡೆತ ರಡ್ಡ್  ದೃಶ್ಯೊಲುಲ  ವಿಮರ್ಶಾತ್ಮಕವಾದ್ ಮಸ್ತ್ ಮೆಚ್ಚುಗೆ ಪಡೆದುಂಡು. ಮಸ್ತ್ ದಾಲಾ ಒವ್ವೆ  ಸಂಭಾಷಣೆ ಉಪ್ಪಂದೆ ಸುರುತ ದೃಶ್ಯೊ ಚಾರುಲತಾ ಅರೆನ ಒಂಟಿತನೊನು ಬುಕ್ಕೊ   ದೂರದರ್ಶಕದೊ ಮೂಲಕ ಆಲ್  ಪಿದಾಯಿದ ಜಗತ್ತನ್ ಎಂಚ ತೂಪಲ್ ಪನ್ಪಿನೆನ್ ತೋಜಾದುಂಡು.ಕಡೆತ  ದೃಶ್ಯೊಡು  ಚಾರುಲತಾ ಬುಕ್ಕೊ  ಅಲೆನ ಕಂಡನಿ ಕೈತಲ್ ಬತ್ತು  ಕೈ ಪತ್ತರೆ ಪೋನಗ, ಪರದೆ ಅಡೆಗೇ  ಮರಗಟ್ಟುಂಡು(ಫ್ರೀಜ್ ). ಸಿನೆಮಾಡೆಲು ಫ್ರೀಜ್ ಫ್ರೇಮ್ ದ  ಸುಂದರವಾಯಿನ  ಬಳಕೆ ಉಂದು ಪಂದ್  ವಿವರಿಸುದು೦ಡು.

## ಕಥೆತ ವಸ್ತು
ಚಾರುಲತಾ 1879ಡ್  ಕೊಲ್ಕತ್ತಾಡು  ನಡೆತಿನ ರವೀಂದ್ರನಾಥ ಟ್ಯಾಗೋರ್ ಅರೆನ "ನಾಸ್ತನಿರ್ಹ್ (ದಿ ಬ್ರೋಕನ್ ನೆಸ್ಟ್) " ಕಥೆನ್  ಆಧಾರಿಸಿದುಂಡು.ಆದಗ ಬಂಗಾಳಿ ನವೋದಯದ ಉತ್ತುಂಗೊಡು ಇತ್ತುಂಡು ಬುಕ್ಕೊ ಭಾರತೊ ದೇಶ  ಬ್ರಿಟಿಷೆರ್ನ  ಆಡಳಿತೊಡು ಇತ್ತುಂಡು.ಈ ಚಿತ್ರೊವ ಭೂಪತಿ ಪನ್ಪಿನ ಒರಿ ಬುದ್ಧಿವಂತೆ ಬುಕ್ಕೊ ಅರೆನ ಪೊರ್ಲುದ  ಬೊಡೆದಿ  ಚಾರುಲತಾನ  ಸುತ್ತ ಸುತ್ತುಂಡು.ಭೂಪತಿ ರಾಜಕೀಯೊ ಬುಕ್ಕೊ  ಸ್ವಾತಂತ್ರ್ಯೊ ಚಳವಳಿಡ್  ತೀವ್ರ ಆಸಕ್ತಿನ್  ಹೊಂದುದಿನ ಮೇಲ್ವರ್ಗದ ಬಂಗಾಳಿದ ಬುದ್ಧಿಜೀವಿ. ಆರ್ ರಾಜಕೀಯ ಪತ್ರಿಕೆ ಒಂಜೆನ್  ಸಂಪಾದಿಸುವೊಂದು ಬುಕ್ಕೊ ಪ್ರಕಟಿಸಾವೊಂದು ಉಪ್ಪುವೆರ್.ಚಾರುಲತಾಗ್ ಕಲೆ, ಸಾಹಿತ್ಯೊ ಬುಕ್ಕೊ  ಕವಿತೆಡು ಮಸ್ತ್ ಆಸಕ್ತಿ. ಭೂಪತಿ  ಬೊಡೆದಿನ್  ಮಸ್ತ್ ಮೋಕೆ ಮಂತುಂಡಲಾ, ಅರೆಗ್ ಚಾರುಲತಾ ಗ್ ಸಮಯ ಉಪ್ಪು ಜಿ. ಕೆಲಸದಕುಲೆನ ತಂಡನೇ ಉಪ್ಪುನ ಆ‌ ಇಲ್ಲಡ್  ಆಲೆಗ್ ಮನ್ಪರೆ ದಾಲಾ  ಕೆಲಸ ಉಪ್ಪುಜಿ.ಆಲೆನ  ಬೇಸರೊನು ಗೊತ್ತಾದು  ಭೂಪತಿ, ಚಾರುಲತಾನ ಮಲ್ಲ ಪಲಯೆ ಉಮಾಪಾದ ಬುಕ್ಕೊ ಅಯೆನ ಬೊಡೆದಿ ಮಂದಾರನ್ಲ ಅಕಲ್ನೊಟ್ಟಿಗ್  ಇಲ್ಲಡ್ ಉಂತರೆ ಲೆಪ್ಪು ಕೊರ್ಪೆರ್.ಉಮಾಪಾದ ನಿಯತಕಾಲಿಕೆ ಬುಕ್ಕೊ  ಮುದ್ರಣಾಲಯೊನು ನಡಪರೆ ಸಹಾಯ ಮನ್ಪುವೆರ್. ಮಂದಾರನ  ಅವಿವೇಕದ ಬುಕ್ಕೊ ಒರಟಾಯಿನ ಮಾರ್ಗೊಡುದು, ಸೂಕ್ಷ್ಮ ಬುಕ್ಕೊ ಬುದ್ಧಿವಂತ ಚಾರುಲತಾಗ್  ಎಡ್ಡೆ ಒಡನಾಡಿ ಆಪುಜಾಲ್.
ಭೂಪತಿ‌ನ್ ಅರೆನ ಎಲ್ಯ ಸೋದರ ಸಂಬಂಧಿ ಅಮಲ್  (ಸೌಮಿತ್ರ ಚ್ಯಾಟರ್ಜಿ) ತಿಕ್ಕರೆ ಬರ್ಪೆರ್. ಆರ್ ಚಾರುಲತಾನ  ಸಾಂಸ್ಕೃತಿಕ ಆಸಕ್ತಿನ್ ತೂದು ಅರ್ಥ ಮಂತುದು, ಅಲೆನ್  ಪ್ರೋತ್ಸಾಹ‌ ಮನ್ಪುಲೆ ಪಂದ್ ಭೂಪತಿನ್  ಕೇನುವೆರ್.ಅಮಲ್ ಪ್ರಾಯೊಡು ಎಲ್ಯ ಬುಕ್ಕೊ ಪೊರ್ಲ ಕಂಟುದ ಜವನೆ,  ಚಾರುಲತಾನನೇ ಪ್ರಾಯೊ  ಆದುಪ್ಪು. ಅಯೆಗ್  ಸಾಹಿತ್ಯೊದ ಬಗ್ಗೆ ಮಹತ್ವಾಕಾಂಕ್ಷೆ   ಬುಕ್ಕೊ ಕವಿತೆಡ್  ಅಯೆನ ಆಸಕ್ತಿನ್  ಪುಟ್ಟೊಂದು ಇತ್ತ್ಂಡ್.ಆಯೆ  ಆಲೆಗ್ ಅಗತ್ಯವಾಯಿನ  ಬೌದ್ಧಿಕ ಒಡನಾಟ ಬುಕ್ಕೊ ಗಮನೊನು ಕೊರೊಂದು ಇತ್ತೆರ್. ಅಂಚ,  ಚಾರುಲತಾ ಬುಕ್ಕೊ ಅಮಲ್ ನಾ ನಡುಟು ನಿಕಟ ಬುಕ್ಕೊ ಕೀಟಲೆ ಮನ್ಪುನ ಸ್ನೇಹ ಬೆಳೆಯುಂಡು. ಆಲ್  ನಿಷೇಧ ಮಂದಿನ ಕವಿತೆಯೊಂಜೆನ್  ಆಯೆ ಪ್ರಕಟಿಸಾವೆ,  ಬುಕ್ಕೊ ಆಯೆಗ್ ಗೊತ್ತಾವಂದೆ ಲೆಕ್ಕ,   ಆಲ್  ಅಲ್ನನೇ  ಆಯಿನ ಎಲ್ಯ  ಕಥೆಲೆನು ಪ್ರಕಟಿಸಾನಗ, ಅಲ್ಪ ದಾದಾನ ಒಂಜಿ ವೈರತ್ವೊದ ಸುಳಿನ್  ಕೊರ್ಪುಂಡು.ಚಾರುಲತಾ ಎನನ್  ಪ್ರೀತಿಸಾವೊಂದು ಉಲ್ಲಲ್ ಪಂದ್ ಅಯೆಗ್ ತೆರಿಯುಂಡು, ಆಂಡಾ, ಉಂದೆಟ್ ಉಪ್ಪುನ  ಅಪರಾಧದೊಡ್ದು ಆಯೆ  ಪ್ರತಿಯಾದ್  ಗೊತ್ತಾವಂದಿ ಲೆಕ್ಕ ವರ್ತಿಸರೆ ತೂಪೆ.ಈ ನಡುಟು, ಚಾರುಲತಾಳನ ಪಲಯೇ ಬುಕ್ಕೊ ಅತ್ತಿಗೆ ಭೂಪತಿನ ಪಣವುನು   ಪತ್ತೊಂದು  ಬಲ್ಪುವೇರ್. ಉಂದು  ಭೂಪತಿನ ಪತ್ರಿಕೆ  ಮಾಧ್ಯಮನ್  ನಾಶ ಮನ್ಪುಂಡು.ಈ ಪ್ರಸಂಗ ಭೂಪತಿನ್  ಛಿದ್ರ ಛಿದ್ರ ಮನ್ಪುಂಡು, ಇತ್ತೆ ಯಾನ್  ನಂಬರೆ ಅರ್ಹ ಉಪ್ಪುನ ಒರಿಯೇ ಒರಿ ವ್ಯಕ್ತಿ  ಪಂಡ ಅವು ಅಮಲ್ ಪಂದ್ ಎನ್ನುದು   ತನ್ನ ಬೇನೆನ್  ಅಮಲ್ ನೊಟ್ಟು ಪಟ್ಟು ವೆರ್ ಭೂಪತಿ.ಅಂಚಾ, ತನ್ನ ಸೋದರ ಸಂಬಂಧಿಗ್  ದ್ರೋಹ ಬಗೆಯಿನ ಅಪರಾಧೊಡು  ಅಮಲ್ ಪಿರ ಬರ್ಪೆ.ತನ್ನನ್  ಪೋಷಿಸರೆ ಸಹಾಯೊ ಮಂದಿನ ಚಾರುಲತಾನ ಎಡ್ಡೆ ಬುದ್ಧಿಶಕ್ತಿದ  ಬಗ್ಗೆಲಾ ಆರೆಗ್  ಅಸಮಾಧಾನವುಂಡು. ಆಯೆ  ಭೂಪತಿಗ್ ಲೇಖನ ಒಂಜಿ ಬರೆದು ಅಕಲೆನ್ ಬುಡ್ದು ಪೋಪೆ,  ದುಂಬುಗು ಚಾರುಲತಾ ಬರೆಪುನೇನ್  ಉಂತಾವುನೆನ್ ನಿಷೇಧ ಮಂತು ಪೋಪೆರ್ ಅಮಲ್.ಚಾರುಲತಾಗ್ ಮಸ್ತ್ ದುಃಖೊ ಆಂಡಾಲ.  ತನ್ನ ನಿರಾಶೆನ್  ಮರೆಮಾಜವಾಳ್. ಭೂಪತಿ ಆಕಸ್ಮಿಕವಾದ್  ತನ್ನ ಕೋಣೆಗ್ ಪೊಗ್ಗುನಗ, ಚಾರುಲತಾ ಅಮಲ್ ಗಾದ್ ಬುಲ್ಪುನೇನ್  ತೂಪೆರ್. ಅದಾಗ ಅಮಲ್ ನಾ ಬಗ್ಗೆ ಚಾರುಲತಾ ಗ್ ದಾದಾ ಭಾವನೆ ಉಂಡು ಪಂದ್   ಭೂಪತಿ ಅರ್ಥ ಮನ್ಪುವೆರ್. ಅಡೆಗೇ ಆರ್  ಆಘಾತ ಬುಕ್ಕೊ  ದಿಗ್ಭ್ರಮೆ ಆಪು೦ಡು.ಬುಕ್ಕೊ ಗಾಡಿ ಪತ್ತೊಂದು ಪೊಕ್ಕಡೆ ಅಡೆಗ್ ಇಡೆಗ್ ತಿರ್ಗುದು ಪಿರ ಚಾರುಲತಾನಡೆ ಬರ್ಪೆರ್. ಅದಾಗ ರಡ್ಡು ಜನಲ ಕೈ ಪತ್ತರೆ ಎದುರು ಎದುರು ಬರ್ಪೇರ್ ಅಡೇಗೆ ಅಲ್ಪ ಫ಼್ರೀಜ಼್ (Freez) ಆದ್ ತಾತ್ಕಾಲಿಕ ಸನ್ನೆಡ್ ಕಥೆ ಮುಗಿಯುಂಡು

## ಪಾತ್ರೊಲು
ಮಾಧವಿ ಮುಖರ್ಜಿ-ಚಾರುಲತಾ

ಸೌಮಿತ್ರ ಚಟರ್ಜಿ-ಅಮಲ್

ಶೈಲೆನ್ ಮುಖರ್ಜಿ-ಭೂಪತಿ ದತ್ತಾ

ಶ್ಯಾಮಲ್ ಘೋಷಾಲ್-ಉಮಾಪದ

ಗೀತಾಲಿ ರಾಯ್-ಮಂಡಾ

ಭೋಲನಾಥ್ ಕೋಯಲ್-ಬ್ರಜಾ

ಸುಕು ಮುಖರ್ಜಿ-ನಿಶಿಕಾಂತ

ದಿಲೀಪ್ ಬೋಸ್-ಶಶಾಂಕ

ಜಾಯೆದ್-ನಿಲೋತ್ಪಾಲ್ ಡೇ

ಬಂಕಿಮ್ ಘೋಷ್-ಜಗನ್ನಾಥ್

## ಉತ್ಪಾದನೆ
ಚಾರುಲತಾ ಚಿತ್ರೊ ಬಂಗಾಳಿ ಲೇಖಕೆರಾಯಿನ ರವೀಂದ್ರನಾಥ ಟ್ಯಾಗೋರ್ ಅರೆನ 1901ದ ಕಾದಂಬರಿ ನಾಸ್ತನಿರ್ (ದಿ ಬ್ರೋಕನ್ ನೆಸ್ಟ್) ನ್  ಆಧಾರಿಸುದುಂಡು.  "ಉಂದು ಪಾಶ್ಚಿಮಾತ್ಯ ಗುಣಮಟ್ಟನ್  ಹೊಂದುದುಂಡು ಬುಕ್ಕೊ ಚಲನಚಿತ್ರ ಆ ಗುಣಮಟ್ಟನ್  ಸ್ಪಷ್ಟವಾದ್  ಪಟ್ಟುದುಂಡು.ಅಯಿಕಾತ್ರ  ಯಾನ್  ಮೊಜಾರ್ಟ್ ದ  ಬಗ್ಗೆ ಚಾರುಲಾತಾಗ್  ಸಂಬಂಧಿಸಿಲೆಕ್ಕ ಅವೇತೊ  ಮಾನ್ಯವಾಗದ್ ಪಾತೆರ್ವೇ.ಅಂಚಾದ್ ಯಾನ್   ಈ ಕಾದಂಬರಿನ್  ಮಸ್ತ್ ಇಷ್ಟ ಪಡ್ದೆ" ಪಂದ್ ರೇ ಪಂದ್ ಇತ್ತೆರ್. ಸತ್ಯಜಿತ್ ರೆ  1901 ತ ಬದಲ್  1897 ಕ್ ಚಾರುಲತಾ ಚಲನಚಿತ್ರೊನ್  ಹೊಂದಿಸರೆ  ನಿರ್ಧಾರ ಮಂತು ಇತ್ತೆರ್ ರೇ. ಐತಿಹಾಸಿಕ ಹಿನ್ನೆಲೆ  ಹೊಂದುದಿನ ವಿಷಯೊನ್ ಸಂಶೋಧಿಸಾರೆ  ಅವೆತೋ ತಿಂಗೊಲು  ಕರಿದು ಇತ್ತುಂಡು.
ವೃತ್ತಿಜೀವನೊಡು  ಸುರುತ  ಬಾರಿಗ್  ಆರ್  ಪೂರ್ವ ನಿರ್ಮಾಣೊದ ಸಮಯೊಡು  ಬುಕ್ಕೊ ಚಿತ್ರೀಕರಣೊದ ಸಮಯೊಡು  ಮಸ್ತ್ ಕೆಲೊಸ ಮಂದೆರ್. ರೇ,  ಕಲಾ ನಿರ್ದೇಶಕ ಬನ್ಸಿ ಚಂದ್ರಗುಪ್ತ ಅರೆನೊಟ್ಟು  ನಿಕಟವಾದ್  ಕೆಲಸ ಮಂದೆರ್  ಬುಕ್ಕೊ ಒವ್ವೇ ಆಂತರಿಕ ದೃಶ್ಯೊನು  ಸ್ಥಳೊಟು  ಚಿತ್ರೀಕರಣ ಮಂದುಜೆರ್. 1880ತ  ದಶಕೊಡು ಭಾರತನ್  ನಿಖರವಾದ್  ಚಿತ್ರಿಸರೆ ಪೂರಾ  ಸೆಟ್ ಲೆನ್  ನಿರ್ಮಾಣ ‌ಮಂದು ಇತ್ತೆರ್. ಒರ  ಚಾರುಲತಾ ಚಿತ್ರೊನು  ಅರೆನ  ಚಲನಚಿತ್ರೊಲೆಡ್ ಮಸ್ತ್ ಇಷ್ಟದ ಚಿತ್ರ ಪಂದ್ ಪಂದುಲಾ ಇತ್ತೆರ್.

## ಆಮಿ ಚಿನಿ ಗೋ ಚಿನಿ ತೋಮರೆ
ಕಿಶೋರ್ ಕುಮಾರ್ ಪದ್ಯ ಪಂತಿನ "ಆಮಿ ಚಿನಿ ಗೋ ಚಿನಿ ತೋಮರೆ" ಪನ್ಪಿನ  ರವೀಂದ್ರಸಂಗೀತ ಆರ್  ಪದ್ಯ ಪಂತಿನ ಸುರುತ ರವೀಂದ್ರಸಂಗೀತ. ಧ್ವನಿಮುದ್ರಣೊನು  ಕೊಲ್ಕತ್ತಾಡ್  ಮನ್ಪುನೆನ್  ಹೆಚ್ಚಾದ್  ಬೊಂಬೆಡ್  ಮಂದೆರ್. ಕಿಶೋರ್ ಕುಮಾರ್,ಚಾರುಲತಾ ಬುಕ್ಕೊ 1984ಡ್  ಬಿಡುಗಡೆ ಆಯಿನ  ರೇ ಅರೆನ  ಕುಡೊಂಜಿ  ಚಿತ್ರ ಘರೆ ಬೈರೆ ರಡ್ಡೆಕ್ಲಾ ಒವ್ವೆ  ಕಾಸುನು  ದೆತ್ತೊಂದುಜೆರ್.

## ಚಲನಚಿತ್ರೋತ್ಸವೊಡು
ಟೊಮ್ಯಾಟೋಸ್ನಡ್  ಭಾರತದ ಚಲನಚಿತ್ರ ಒಂಜೆಕ್   ರೇಟಿಂಗ್ ಡ್   ಚಾರುಲತಾ, ಸರಾಸರಿ 9.2/10 ರೇಟಿಂಗ್ ತಿಕ್ಕುದಿತ್ತುಂಡು.ಈ ಚಲನಚಿತ್ರನ್ ಭಾರತೀಯ ಚಿತ್ರರಂಗದ ಇತಿಹಾಸೊಡೇ  ನಿರ್ಮಿಸಲಾಯಿನ  ಶ್ರೇಷ್ಠೊ ಚಲನಚಿತ್ರೊಲೆಡ್  ಒಂಜಿ ಪಂದ್  ವ್ಯಾಪಕವಾದ್  ಪರಿಗಣಿಸಲಾತುಂಡು ಬುಕ್ಕೊ ವಿದೇಶಡುಲ  ವ್ಯಾಪಕ ವಿಮರ್ಶಾತ್ಮಕ ಮೆಚ್ಚುಗೆನ್  ಗಳಿಸಿದುಂಡು. ದಿ ನ್ಯೂಯಾರ್ಕ್ ಟೈಮ್ಸ್ ದ  ವಿಮರ್ಶೆ ಈ ಚಲನಚಿತ್ರ  "ಪೂರೊ  ರೇ ದರೆನ ಚಲನಚಿತ್ರೊದ ಲೆಕ್ಕನೇ  ಭವ್ಯವಾದ್ ನಡೆತುಂಡು" ಪಂದ್  ಪಂತೆರ್. 1965ತ ದಿ ಟೈಮ್ಸ್ ಆಫ್ ಲಂಡನ್, ಈ ಚಲನಚಿತ್ರೊದ ಮೌಲ್ಯದ  ಚಿತ್ರೊಣ ಇಂಗ್ಲಿಷ್ ದ  ಪ್ರಭಾವ ಉಂಡು ಪಂದ್  ಟೀಕಿಸಾಂಡು ,ದಿ ಗಾರ್ಡಿಯನ್ ಪೀಟರ್ ಬ್ರಾಡ್ಷಾ ಈ ಚಲನೊಚಿತ್ರನ್  "ಅಸಾಧಾರಣವಾದ್, ತಾಜವಾದ್ ದೆರ್ತ್ ತೋಜುನ ಚಲನೊಚಿತ್ರ" ಪಂದ್ ಲೆತ್ತೆರ್. 1992ಟ್  ಸೈಟ್ ಆಂಡ್ ಸೌಂಡ್ ಕ್ರಿಟಿಕ್ಸ್ ಪೋಲ್ ಆಫ್ ಗ್ರೇಟೆಸ್ಟ್ ಫಿಲ್ಮ್ಸ್ ಆಫ್ ಆಲ್ ಟೈಮ್ ಚಾರುಲತಾ 4 ಓಟುಲು ತಿಕ್ಕುಂಡು. ಈ ಚಲನಚಿತ್ರೊ ಬ್ರಿಟಿಷ್ ಫಿಲ್ಮ್ ಇನ್ಸ್ಟಿಟ್ಯೂಟ್ ವಿಮರ್ಶಕೆರೆನ ಸಮೀಕ್ಷೆಡ್   6ನೇ ಸ್ಥಾನ ಬುಕ್ಕೊ 2002ಟ್  ಅಯಿತ ಬಳಕೆದಾರರೆನ  ಸಮೀಕ್ಷೆಡು   ಸಾರ್ವಕಾಲಿಕ "ಟಾಪ್ 10 ಇಂಡಿಯನ್ ಫಿಲ್ಮ್ಸ್" ಡ್  7ನೇ ಸ್ಥಾನ ತಿಕ್ಕುದುಂಡು. ಈ ಚಲನಚಿತ್ರೊನ್  ಕೇನ್ಸ್ನಡ್  ತಿರಸ್ಕಾರ ಮಂತ್  ಕಾನ್ಸ್ ಸಮಸ್ತ ಚಿತ್ರ ತಂಡೊನು  ನಿರಾಶೆಗೊಳಿಸಾದು ಇತ್ತುಂಡು  ಈ ಕ್ರಮೊನ್  ಡೇವಿಡ್ ಲೀನ್ ಬುಕ್ಕೊ  ಇಂಗ್ಮರ್ ಬರ್ಗ್ಮನ್ ಆರ್ ಲ ಪ್ರತಿಭಟಿಸಾಯೆರ್. ಈ ಚಲನಚಿತ್ರೊ ಜೀನ್-ಲುಕ್ ಗೊಡಾರ್ಡ್ ಅರೆನ ಏಪೋಗುಲ ಇಷ್ಟದ ಚಿತ್ರ ಆದುಂಡು.
2013ರ ಕ್ಯಾನೆಸ್ ಚಲನಚಿತ್ರೋತ್ಸವೊಡು  ಕ್ಯಾನೆಸ್ ಕ್ಲಾಸಿಕ್ಸ್ ವಿಭಾಗೊದ ಒಂಜಿ ಭಾಗವಾದ್  ಈ ಸಿನಿಮೊನ್ ಪ್ರದರ್ಶನ ಮಂತೆರ್. ಬರ್ಲಿನ್ ಚಲನಚಿತ್ರೋತ್ಸವಡ್  ಅತ್ಯುತ್ತಮ ನಿರ್ದೇಶಕ ಪ್ರಶಸ್ತಿ ನುಲಾ ಪಡೆಂಡು.

## ಸಂರಕ್ಷಣೆ
ದಿ ಅಕಾಡೆಮಿ ಫಿಲ್ಮ್ ಆರ್ಕೈವ್ 1996ಡ್  ಚಾರುಲತಾ ಸಿನಿಮೊನ್  ಸಂರಕ್ಷಿಸಾದೆರ್.

## ಪ್ರಶಸ್ತಿಲು
ಈ ಚಲನಚಿತ್ರೊ  ಒಂಜಿ  ಪ್ರಸಿದ್ಧವಾಯಿನ ದೃಶ್ಯೊನು ಹೊಂದುದುಂಡು, ಉಂದೇಟ್ ಚಾರುಲತಾ (ಮಾಧವಿ ಮುಖರ್ಜಿ) ಅಮಲ್ (ಸೌಮಿತ್ರ ಚಟರ್ಜಿ) ಅರೆನ್ ತೂವೊಂದು ಉಪ್ಪುನಗ  ರವೀಂದ್ರನಾಥ ಟ್ಯಾಗೋರ್ ಅರೆನ "ಫುಲೆ ಫುಲೆ ಧೋಲೆ ಧೋಲೆಯ" ಪದ್ಯನ್  ತೂಗಾಟೊಡು  ಪದ್ಯ ಪನೊಂದು ಉಪ್ಪುವೆರ್. ಈ ದೃಶ್ಯ ಪೂರೆರ್ನಲ ಮನಸ್ ಡ್ ಅಚ್ಚಳಿಯದೆ ಉಂತುಂಡು.

## ಮುಖಪುಟ ಮಾಧ್ಯಮ
2013ದ  ದಿ ಕ್ರೈಟೀರಿಯನ್ ಕಲೆಕ್ಷನ್ ಪುನಃಸ್ಥಾಪನೆ ಮಂತಿನ  ಹೈ-ಡೆಫಿನಿಷನ್ ಡಿಜಿಟಲ್ ಬದಲಾವಣೆ ಬುಕ್ಕೊ ಪೊಸ ಪುದರ್ ದ ಅಡಿಟ್  ಅನುವಾದೊಲೆನ್  ಬಿಡುಗಡೆ ಮಂತು ಇತ್ತುಂಡು.
ಯುನೈಟೆಡ್ ಕಿಂಗ್ಡಮ್ ಡ್  ಉಂದು  ದೂರದರ್ಶನೊಡು 2013ಟ್  ಒರಂಬನೇ  ಅತೀ  ಹೆಚ್ಚು ತೂತೀನ ವಿದೇಶಿ ಬಾಸೆದ ಚಲನಚಿತ್ರೊ ಚಾರುಲತಾ.

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024